Presuda Općeg suda od 23. listopada 2024. – Deutsche Bank/SRB (Ex ante doprinosi za 2022.)
(predmet T-398/22)1
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosa za razdoblje doprinosa 2022. – Članak 70. stavak 2. Uredbe (EU) br. 806/2014 – Pogreška koja se tiče prava – Vremensko ograničenje učinaka presude”
Jezik postupka: njemački
Stranke
Tužitelj: Deutsche Bank AG (Frankfurt na Majni, Njemačka) (zastupnici: H. Berger, M. Weber i D. Schoo, odvjetnici)
Tuženik: Jedinstveni sanacijski odbor (zastupnici: K.-P. Wojcik, J. Kerlin, T. Wittenberg i D. Ceran, agenti, uz asistenciju H.-G. Kamanna i P. Geya, odvjetnika)
Intervenijenti u potporu tuženiku:
Europski parlament (zastupnici: J. Etienne, M. Menegatti i G. Bartram, agenti), Vijeće Europske unije (zastupnici: J. Haunold, J. Bauerschmidt i A. Westerhof Löfflerová, agenti)
Predmet
Svojom tužbom na temelju članka 263. UFEU-a, tužitelj traži poništenje Odluke Jedinstvenog sanacijskog odbora (SRB) SRB/ES/2022/18 od 11. travnja 2022. o izračunu ex ante doprinosa Jedinstvenom fondu za sanaciju (SRF) za 2022., u dijelu koji se odnosi na njega.
Izreka
Poništava se odluka Jedinstvenog sanacijskog odbora (SRB) SRB/ES/2022/18 od 11. travnja 2022. o izračunu ex ante doprinosâ Jedinstvenom fondu za sanaciju (SRF) za 2022., u dijelu koji se odnosi na društvo Deutsche Bank AG.
Učinci Odluke SRB/ES/2022/18 u dijelu u kojem se ona odnosi na društvo Deutsche Bank AG održavaju se na snazi sve dok SRB ne poduzme potrebne mjere kako bi postupio u skladu s ovom presudom, i to u razumnom roku koji ne može biti dulji od šest mjeseci računajući od dana pravomoćnosti ove presude.
SRB će snositi, osim vlastitih, i troškove društva Deutsche Bank AG.
Europski parlament i Vijeće Europske unije snosit će vlastite troškove.
____________
1     SL C 380, 3. 10. 2022.